GUVERNUL REPUBLICII MOLDOVA

H O T Ă R Î R E nr.\_\_\_\_\_\_\_

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021

Chișinău

**Cu privire la transmiterea unor bunuri imobile**

În temeiul art.6 alin.(1) lit. a) și art.14 alin.(1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, și al art.8 alin. (2) din Legea nr.523/1999 cu privire la proprietatea publică a unităților administrativ - teritoriale (Monitorul Oficial al Republicii Moldova, 1999 nr. 124 -125, art. 611), cu modificările ulterioare,

**Guvernul HOTĂRĂŞTE:**

1. Se transmit, cu titlu gratuit, cu acordul Consiliului raional Taraclia, din proprietatea statului, administrarea Companiei Naționale de Asigurări în Medicină, în proprietatea raionului Taraclia, bunurile imobile cu numerele cadastrale: imobil 8701208.088.01 și teren 8701208.088, situat în or. Taraclia, str. Cotovscogo, nr. 5a.

2. Compania Națională de Asigurări în Medicină în comun cu Consiliul raional Taraclia, vor institui comisia de transmitere și vor asigura, în termen de 30 de zile, transmiterea bunurilor imobile nominalizate în punctul 1 în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.

3. Instituția Publică „Agenția Servicii Publice”, la solicitarea titularului de drept, va efectua modificarea documentației cadastrale în conformitate cu prevederile prezentei hotărâri.

4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru**